ПОЛ ВЕРЛЕН

САНТИМЕНТАЛНА РАЗХОДКА

Част 0 от „Сатурничеки стихотворения“

Превод от френски: Кирил Кадийски, 1994

chitanka.info

Лъчите си Запад изстреля в прослава

и лилии вятърът тих полюлява,

и те сред тръстиките бледи от скръб

изтляват над гладката езерна глъб.

Сам с мойта печал аз вървях край водата,

вървях под върбите и в миг от мъглата

видение бяло изплува пред мен,

дочух го да стене с гласа примирен

на дивите патици — с колко уплаха

в мъглата студена за път се зовяха

сред тия Върби, дето с мойта печал

вървях край водата; а мракът воал

простря и лъчите умряха сред слава;

ветрецът пак водната шир полюлява

и бледите лилии, в своята скръб

изтлели над гладката езерна глъб.

ЗАСЛУГИ

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.

Table of Contents

Заглавна страница

Основен текст

Заслуги